|  |  |  |  |
| --- | --- | --- | --- |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | |
| KLASA: 402-05/25-01/11  URBROJ: 2170-27-02/1-25-2  Matulji, 17.07.2025. | | |  |
|  |  | | |
|  | |  | |

**OPĆINSKO VIJEĆE**

**- ovdje-**

PREDMET: Prijedlog zaključka o financijskoj potpori za organizaciju Memorijalnog turnira

„Miloš Dujmović“ - dostavlja se

Poštovani,

U privitku dostavljamo prijedlog Zaključka o financijskoj potpori za organizaciju Memorijalnog turnira „Miloš Dujmović“ uz obrazloženje.

Izvjestitelj na sjednici Općinskog vijeća biti će Pročelnica Jedinstvenog upravnog odjela Irena Gauš.

S poštovanjem,

OPĆINSKA NAČELNICA

Ingrid Debeuc v.r.

DOSTAVITI:

1. Naslovu
2. Arhiva, ovdje

**OBRAZLOŽENJE**

**PRIJEDLOGA ZAKLJUČKA O FINANCIJSKOJ POTPORI**

Nogometni klub Mune obratio se Općinskom vijeću sa zamolbom za potporu pri organizaciji tradicionalnog 23. Memorijalnog turnira „Miloš Dujmović“ koji će se održati dana 5. kolovoza 2025. godine na nogometnom igralištu Crikvena Draga u Munama.

Općina Matulji prethodnih je godina redovito podupirala organizaciju Memorijalnog turnira „Miloš Dujmović“ u organizaciji Nogometnog kluba Mune. Protekle godine za navedenu namjenu dana su sredstva u iznosu od 2.000,00 € i to s pozicije Sponzorstava i potpore Općinskog vijeća.

Sredstva za dodjelu sponzorstva i potpora Općinskog vijeća planirana su Proračunom Općine Matulji Razdjel 001 Predstavničko i izvršno tijelo, Glava Predstavničko i izvršno tijelo, Program 1001 Predstavničko tijelo - Općinsko vijeće, Aktivnosti A100102 Sponzorstva i potpore u ukupnom iznosu od 2.000,00 €.

S obzirom na dugogodišnju podršku organizaciji ovog memorijalnog turnira predlaže se Općinskom vijeću da se za organizaciju 23. Memorijalnog turnira „Miloš Dujmović“ dodijeli potpora u iznosu od 2.000,00 €.

Po donošenju predloženog Zaključka, Općinski načelnik zaključit će ugovor o financijskoj potpori s korisnikom sredstava kojim će se definirati prava i obveze ugovornih strana vezano za korištenje proračunskih sredstava.

U Matuljima, 17.07.2025.

OPĆINSKA NAČELNICA

Ingrid Debeucv.r.

Na temelju članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21, 23/21 i 36/23) Općinsko vijeće Općine Matulji, na sjednici održanoj dana \_\_\_\_\_\_\_\_\_ 2025. godine donijelo je

**ZAKLJUČAK**

**O FINANCIJSKOJ POTPORI**

I.

Općina Matulji podržat će 23. Memorijalni turnir „Miloš Dujmović“ koji će se održati dana 5. kolovoza 2025. godine na nogometnom igralištu Crikvena Draga u Munama.

II.

Nogometnom klubu Mune, Vele Mune 138, Vele Mune, OIB 62843873993 daje se financijska potpora u iznosu od 2.000,00 eura iz Proračuna Općine Matulji za 2025. godinu, Razdjel 001 Predstavničko i izvršno tijelo, Glava Predstavničko i izvršno tijelo, Program 1001 Predstavničko tijelo - Općinsko vijeće, Aktivnosti A100102 Sponzorstva i potpore za organizaciju 23. Memorijalnog turnira „Miloš Dujmović“.

III.

Ovlašćuje se Općinska načelnica da sklopi ugovor s korisnikom financijske potpore iz točke II. ovog Zaključka kojim će se regulirati prava i obveze ugovornih strana.

IV.

Ovaj Zaključak stupa na snagu danom donošenja.

KLASA: 402-05/25-01/11

URBROJ: 2170-27-01/1-25

Matulji,

OPĆINSKO VIJEĆE OPĆINE MATULJI

Predsjednica Općinskog vijeća

Iva Letina